Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 826/12/8807	Michalovce, 16.5.2014
EEČ : 2-66-168-2014

U Z N E S E N I E

Trestná vec:	obvinená XXXXX  
Prečin:	prečin krádeže podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.12.2012, spisová značka Pv 826/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
aj napriek tomu, že dňa 30. 11. 2011 bola Mestskou políciou XXXXX postihnutá za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, a to blokom na pokutu nezaplatenú na mieste, č. bloku AB 105773, právoplatným dňa 30. 11. 2011, ktorým jej bola uložená pokuta vo výške 15 €,

opätovne dňa 06. 06. 2012 v čase o 13. 10 h. v Michalovciach v XXXXX na ul. XXXXX č. 1, vzala z predajného samooblužného pultu dve balenia pánskych voňaviek zn. XXXXX, ktoré ukryla do svojej kabelky a následne s uvedeným tovarom bez zaplatenia prešla cez pokladničnú zónu, keď pri čine bola pristihnutá pracovníkom SBS a v dôsledku jeho zásahu bol tovar vrátený do predajne v nepoškodenom stave, čím tak pre spoločnosť XXXXX, XXXXX spôsobila škodu vo výške 11,78 €

Uznesením prokurátora Okresnej prokuratúry XXXXX zo dňa 21.12.2012, spisová značka Pv 826/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 826/12 z 21. 12. 2012 bolo podľa § 216 ods. 1 písm. a, c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. f) Tr. zákona proti obvinenej ml. XXXXX na vyššie uvedenom skutkovom základe. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 11. 01. 2013.

Skúšobná doba pre podmienečné zastavenie trestného stíhania uplynula dňom 11. 01. 2014.

Po uplynutí skúšobnej doby bol vyžiadaný odpis registra trestov a správy o povesti obvinenej mladistvej.

Bolo zistené, že obvinená ml. XXXXX v priebehu skúšobnej doby viedla riadny život, nedopustila sa žiadneho trestného činu ani priestupku, a teda vyhovela podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinená ml. XXXXX sa v skúšobnej dobe podmienečného zastavenia trestného stíhania osvedčila.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor